Medicina: Laboratorija veličine kreditne kartice
Plastična naprava, nešto veća od kreditne kartice u koju je ugrađen mikročip, testira kap krvi za svega 20-ak minuta
Kartica sa mChip-om košta samo jedan dolar, koristi se isključivo jednokratno tako da ne može doći do prenosa infekcije. Prilikom nedavnog testiranja u Rwandi, plastična laboratorija veličine kreditne kartice bila je vrlo pouzdana. Tačnost testiranja krvi bila je 100 odsto kada je u pitanju virus HIV-a, a 94 procenta kada je riječ o sifilisu. Medicinski istraživači razvili su novi način testiranja ljudske krvi na infekcije. Riječ je o plastičnoj napravi, nešto većoj od kreditne kartice u koju je ugrađen mikročip, prava mala laboratorija koja analizira kap krvi za svega dvadesetak minuta. Prilikom nedavnih testiranja u Ruandi laboratorija-kartica, da je tako nazovemo, izuzetno tačno je dijagnosticirala zaraženost virusom HIV-a i sifilisa. Nova spravica je jeftina, lako prenosiva, i najbrži način da se u siromašnim i zabačenim dijelovima svijeta obavi testiranje krvi i na druge infekcije, a ne samo na virus HIV-a i sifilis. U ruralnim dijelovima Malawija, primjera radi, majke sa malom djecom putuju satima da bi njihova djeca bila testirana na virus HIV koji izaziva AIDS. Medicinski radnici u mnogim afričkim i azijskim zemljama ističu da je testiranje i dijagnosticiranje infekcija, poput zaraženosti HIV-om, i teških oboljenja poput sifilisa ili hepatitisa, vrlo često teže i od samog liječenja. Ili drugi primjer... Da bi olakšala dostupnost testiranja i dijagnosticiranja vlada Indije obezbjedila je više pokretnih laboratorija koje krstare zabačenim dijelovima zemlje. - ističe S. P. Bandyopadhyay, jedan od začetnika i voditelja tog programa. Mnoge od teškoća sa kojima se medicinski radnici u afričkim i azijskim zemljama susreću pružajući zdravstvene usluge u teško dostupnim i udaljenim područjima bi mogle biti uveliko olakšane masovnom upotrebom nove, lako prenosive spravice koju je na univerzitetu Columbia u New Yorku razvio doktor Samuel Sia. Radi se o mikrofluidnom čipu, ugrađenom u plastičnu pločicu veličine kreditne kartice, koji vrlo malu kap ljudske krvi analizira za dvadesetak minuta. Čip je nazvan „mChip,“ a doktor Sia kaže: Rad čipa zasniva se na već postojećoj tehnici testiranja krvi poznatoj kao "tehnologija poprečnog protoka" i njime je moguće istovremeno detektirati više infekcija, poput zaraženosti virusom HIV-a i sifilisom. - ističe doktor Sia. Kartica sa „mChip“-om košta samo jedan dolar, koristi se isključivo jednokratno tako da ne može doći do prenosa infekcije. Prilikom nedavnog testiranja u Rwandi, plastična laboratorija veličine kreditne kartice bila je vrlo pouzdana. Tačnost testiranja krvi bila je 100 odsto kada je u pitanju virus HIV-a, a 94 procenta kada je riječ o sifilisu. Doktor Sia vjeruje da će testiranje laboratorijom-karticom u siromašnim zemljama i u zabačenim dijelovima svijeta posebno pomoći smanjenju visoke smrtnosti novorođenčadi, malih beba i majki. Ni uštede koje bi u razvijenim zemljama mogle biti ostvarene novim načinom testiranja ne bi bile male.